उस सम्य महारजगंज गोरखपुर जिले का एक तहसील हुआ करता था। यहाँ पर किसी भी प्रकार की कोई सुविधाएँ नहीं थीं। चारों ओर जमींदारों का आतंक छाया हुआ था जिनके खिलाफ बोलने की हिम्मत किसी में नही थी। ऐसे समय में जब शिब्बनलाल यहाँ आये तो उन्हे अपने साथ काम करने के लिये लोगों को इकट्ठा करने में ही तमाम परेशानियाँ झेलनी पड़ीं। आरम्भ में उन्होने गाँव-गाँव जाकर प्राथमिक स्तर पर लोगों का संगठन खड़ा किया और उन्हे जमींदारो के खिलाफ तैयार किया। गन्ना यहाँ की प्रमुख फसल थी। गन्ना किसानों के हक के लिये उन्होने १९३१ में 'ईख संघ' की स्थापना की जिसका अस्तित्व आज भी है और जो सबसे पुराने संघों में से एक है। आगे चलकर ईख संघ के आंदोलनों की वजह से ही केंन्द्रीय विधान सभा को गन्ना एक्ट लागू करना पड़ा था। शिब्बनलाल ने अपनी सफल हड़तालों की वजह से गन्ने का तत्कालीन मूल्य दो आना प्रति मन से पाँच आना प्रति मन करा दिया था।

महराजगंज में
प्रारंभिक जीवन
किसान एवं मजदूर आन्दोलन
स्वतन्त्रता आन्दोलन में भागीदारी